Алег Грушэцкі

**Але́г Леані́давіч Грушэ́цкі ** ( 8 траўня 1974, Менск) — беларускі літаратар, журналіст, публіцыст, перакладчык, грамадзкі дзяяч. Адраджэнец скаўтынгу на Беларусі, адзін з заснавальнікаў Аб’яднаньня беларускіх скаўтаў. Аўтар літаратуразнаўчых і гістарычных артыкулаў як у беларускіх, так і ў замежных навуковых выданьнях. Ляўрэят шэрагу творчых прэмій. Нашчадак старажытнага шляхецкага роду Грушэцкіх гербу Любіч.

## Біяграфія
Нарадзіўся 8 траўня 1974 году ў Менску. Навучаўся ў СШ №20 (сёньня гімназія №8). Працоўную дзейнасьць пачаў са старэйшага завадатара ў СШ №140 (1992 г.).

У 1996 г. прайшоў навучаньне ў РІПА па вучэбным пляне «Кіраваньне прадпрыемствам ва ўмовах рыначнай эканомікі» з прысваеньнем кваліфікацыі «Мэнэджар-прадпрымальнік». Пасьля навучаньня працаваў на заводзе сродкаў комплекснай аўтаматызацыі НВА «Гранат» мэнэджарам аддзелу маркетынгу.

У 2019 г. пасьпяхова завяршыў навучаньне ў Інстытуце Польскім, у ліку лепшых выпускнікоў.

Бацька траіх дзяцей. Дачка — выхаванка менскага беларускамоўнага садка.

### Грамадзкая дзейнасьць

З 1987 году — актыўны удзельнік таварыства «Талака», якое займалася адраджэньнем беларускай культуры. У 1989 годзе на Сойме «Талакі» быў вылучаны ў сябры Рады. Напачатку 1989 году стаў маладзёвым кіраўніком «Беларускага вучнёўскага саюзу». У жніўні 1989 году сабраў першы скаўцкі зьвяз (атрад), у склад якога ўвайшлі ў асноўным вучні школы №20, а таксама сябры БВС. Створаны атрад (які складаўся пераважна з хлопцаў і некалькіх дзяўчат) узяў назву «Касінеры» ў гонар касінераў Кастуся Каліноўскага. Гэта была першая спроба адраджэньня беларускага скаўтынгу. У жніўні 1990 годзе прымаў удзел у адкрыцьці першага заезду першага беларускамоўнага дзіцячага летніку «Грунвальд» — ганарова ўздымаў сьцяг на цырымоніі адкрыцьця.

Напачатку 1991 году выдаў першае сучаснае беларускае скаўцкае выданьне — газэта «Скаўт Беларусі».

У 1991 годзе па запрашэньні Сусьветнага скаўцага кіраўніцтва прадстаўляў Беларусь на 17-м Сусьветным скаўцкім Джамбары (скаўцкі зьлёт), які праходзіў з 8 па 16 жніўня 1991 году ў Паўднёвай Карэі. На гэтым Джамбары стаў першым (і на той час адзіным) беларускім скаўтам, які прадстаўляў Беларусь.

У 1992 годзе стаў адным з арганізатараў Устаноўчага сойму «Аб’яднаньня беларускіх скаўтаў». 21 сакавіка 1992 году, падчас Устаноўчага сойму, быў абраны сябрам Рады АБС. 14 жніўня 1992 году ў Рэспубліканскім скаўцкім летніку «Лясун» здаў іспыты з прысваеньнем кваліфікацыі Скаўт-майстра. 15 лістапада 1992 году на сходзе па ўтварэньні Менскай харугвы імя Вітаўта быў абраны сябрам Рады менскай харугвы.

У ліпені 1993 году адкрываў першы Джамбары АБС — запальваў Вялікае Джамбарыйскае вогнішча.

### Творчасьць
У юнацтве навучаўся маляваньню ў беларускага скульптара Гэніка Лойкі.

У 1992 годзе пачаў пісаць бардаўскія ды скаўцкія песні. У 1993 годзе выступіў на «III Беларускім фэстывалі бардаўскай песьні»(28—29 жніўня; прысьвечаны Аршанскай бітве). Выканаў некалькі песень ў жанры блюз-рок на свае вершы і адну на верш Анатоля Сыса. Музыказнаўца Вітаўт Мартыненка ў газэце «Чырвоная змена», у сваім артыкуле прысьвечаным гэтаму фэсту тады пісаў пра яго:

Пасьля гэтага фэстывалю Грушэцкага запрасілі запісаць свае песьні на «Белрадыё». Ягоныя песьні, як вершы, былі надрукаваны ў часопісе «Першацвет» (№3, 1994).

Піша казкі-фэнтэзі і вершы на беларускай мове. Таксама друкуецца на польскай і украінскай мовах. Публікаваўся са сваімі творамі, а таксама зь літаратуразнаўчымі, біяграфічнымі і публіцыстычнымі артыкуламі ў газэтах «Літаратура і мастацтва», «Настаўніцкая газэта», «Зьвязда», «Белорусская нива» («Сельская газета»), «Народная Воля», «Наша слова», «Новы час», «Культура», польскай «Gazeta Polska Codziennie», у часопісах «Вясёлка», «Маладосць», «Першацвет», «Роднае слова», украінскім часопісе «Колобочок», польскіх навукова-гістарычных часопісах «Mówią Wieki», «Rocznik Lubelski». Прымае ўдзел у творчых імпрэзах Паэтычнага тэатра «Арт. С». Некаторыя вершы Грушэцкага пакладзены на музыку. Апроч літаратурнай дзейнасці і публіцыстыкі — здымаецца ў кіно.

На думку Алега Грушэцкага беларускую літаратуру вылучае дух таямнічасьці і загадкавасьці, пэўнай містычнасьці і міфалагічнасьці.

## Узнагароды
* 2015 год — 2 месца на конкурсе «Таварыства беларускай мовы» на тэму «Гуманітарныя навукі. Персаналіі», за артыкул «Беларускае фэнтэзі».
* 2016 год — Дыплём І ступені рэспубліканскага конкурсу навукова-дасьледчых работ «Памяць роду: мінулае вачыма сучасьнікаў» у намінацыі «Гісторыя ўласнага роду, сям’і» (арганізатар — навукова-мэтадычны часопіс Міністэрства адукацыі РБ «Роднае слова»).
* 2017 год — 1 месца ў конкурсе «Культурны ракурс» газэты «Літаратура і мастацтва».

## Фільмаграфія


## Бібліяграфія
* 
* 
* 
* 

### У зборніках
* 
* 
* 
* 

### Творы

### Артыкулы

## Рэцэнзіі на творчасьць
* 

## Крыніцы

## Літаратура
* «Скаўт Беларусі» // 
* 
* 

## Вонкавыя спасылкі
* Бібліяграфія А. Грушэцкага на сайце Нацыянальнай кніжнай палаты Беларусі
* Біяграфія А. Грушэцкага на Нацыянальным паэтычным партале «Вершы.ru»
* Біяграфія А. Грушэцкага на сайце электроннай бібліятэкі Lib.ru
* Артыкулы А. Грушэцкага на сайце газеты «Звязда»
* Артыкулы А. Грушэцкага на сайце газеты «Новы час»

Катэгорыя:Нарадзіліся ў Менску
Катэгорыя:Беларускія публіцысты
Катэгорыя:Беларускія грамадзкія дзеячы і дзяячкі
Катэгорыя:Беларускія літаратары
Катэгорыя:Беларускія паэты і паэткі
Катэгорыя:Беларускія перакладчыкі
Алег
Катэгорыя:Скаўцкі рух на Беларусі
Катэгорыя:Фэст Аршанская бітва